Setomaal elo hoitmisõst ja piiriviirse ala arõndamisõst
OTSUSÕ EELNÕU (08.10.2024 redaktsioon)
XIV Seto Kongress 
OTSUS Verskah 9. oktoobril 2024 
Setomaal elo hoitmisõst ja piiriviirse ala arõndamisõst 
Eesti Vabariiki jäänü setodõ põlidsõl asualal om Eesti Vabariigi Valtsusõ määrusõga nr 125 10.07.2017 moodustõt Setomaa vald. Setomaa vallah, mia om ütelisi ka Euroopa Liidu piiriala, om täütä’ tähtsä missioon – alal hoita’ ja järgmätsilõ põlvilõ edesi anda’ umal põlidsõl asualal traditsioonilidsõ’ eloviisi’ ni tiidmisõ’, hoita’ ja edendädä’ seto kiilt, kultuuri, luudus- ja elokeskkunda. 
Muutunu om olulidsõlt elo- ja julgõolõkiolukõrd Vinne kõrval, koh väiga tähtsä om Eesti Vabariigi piirialal elänikõ alalhoitminõ ni erinevidõ riiklikõ ja kotusõpäälsidõ teenussidõ tagaminõ. Tartu Ülikool RAKE 2024 märts „Kagu-Eesti piiriala sotsiaalmajandusliku olukorra, siseturvalisuse, piirijulgeoleku ja kogukonna uuring“  
Arvõstadõh iihpuul üteldüt, uuringuh soovitõtut, tegutsõdõh Setomaa ja seto rahva esindüskogona ni vastutadõh seto leelo ku UNESCO vaimsõ kultuuriperändi nimekirja kannõt kultuuritraditsiooni ja seto rahva alalõjäämisõ iist. 
Seto Kongress otsustas: 
1. Seto organisatsioonidõl ja Setomaa vallal jakada’ kuuhtüüd ja võimaluisi löüdmist Eesti Vabariigi valtsusõga, õt suurõndada’ regionaalsidõ programmõ (Setomaa kultuuri ja arõnguprogramm) mahtu, õt tagada’ ettevõtlusõ arõng ja kultuuri alalhoituminõ.
2. Setomaa vallal jakada’ kuuhtüüd Haridus-ja Tiidüsministeeriumiga, õt piirialal olõs tagatu kultuuripiirkunnalõ sobiv haridusmudel ja tagatu tuu rahastaminõ.